ertevikke
Store norske leksikon,Biologi,Planteriket,Dekkfrøete planter,Tofrøbladete planter,Erteblomstordenen,Erteblomstfamilien,Vikkeslekta
Ertevikke er en flerårig urt i vikkeslekta i erteblomstfamilien. Den vokser på varme berg og i varm, brattlendt skog. Arten er oppført som sterkt truet på Artsdatabanken sin Norsk rødliste for arter 2021.
Beskrivelse Ertevikke er en mellom 1–2 m høy urt. Stengelen er lite grenet, og planta har finnete blad med 3–4 par småfinner. Blomstene er gulgrønne og sitter sammen i mangeblomstret klase. Utbredelse Ertevikke vokser i stenet småskog på baserik grunn fra Akershus til Aust-Agder. Rødlistestatus Ertevikke er på Artsdatabanken sin Norsk rødliste for arter 2021 oppført som sterkt truet (EN). Bakgrunnen er et svært begrenset og fragmentert utbredelsesområde med nedgang i forekomstareal og populasjonsstørrelse. Menneskelig aktivitet, som skogbruk og andre inngrep i utbredelsesområdet, ser ut til å være hovedårsaker for tilbakegangen til ertevikke. Systematikk Nivå   Norsk navn   Vitenskapelig navn       Art   Ertevikke   Vicia pisiformis     Slekt   Vikkeslekta   Vicia     Familie   Erteblomstfamilien   Fabaceae     Orden   Erteblomstordenen   Fabales     Klasse   Tofrøblada planter   Dicotyledoneae     Rekke   Dekkfrøa planter   Angiospermae     Rike   Planteriket   Plantae Les mer i Store norske leksikon erteblomstfamilien rødliste Eksterne lenker Norsk rødliste for arter 2021: Ertevikke